มีเพศสัมพันธ์เมื่อวันที่ 17พ.ค. แล้วได้ทานยาคุมฉุกเฉินไป 2 เม็ด หลังจากมีเพศสัมพันธ์ หลังจากนั้นวันที่ 24 พ.ค.เลือดออกประมาณ3 วัน และพอ วันอาทิตย์ที่ 1 ธ.ค. มีอาการปวดท้องน้อยด้านซ้ายมากๆมีอาการคัดเต้าเหมือนมีประจำเดือนล้ะมีอาการท้องป่องนิดๆ แล้วพอวันที่ 5 ธ.ค.ได้ตรวจการตั้งครรภ์แต่ขึ้นขีดเดียวอยากทราบว่ามีโอกาสท้องไหมค่ะ
สวัสดีค่ะ ยาคุมกำเนิดฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดประมาณ 85-95% เมื่อรับประทานภายใน 72 ชั่วโมงหลังมีเพศสัมพันธ์ดังนั้นหากรับประทานภายในช่วงเวลาดังกล่าวมา มีโอกาสตั้งครรภ์ได้น้อยมากผลข้างเคียงหลังกินยาคุมฉุกเฉินอาจทำให้มีเลือดออกผิดปกติจากช่องคลอด หรือทำให้ประจำเดือนมาคลาดเคลื่อนไปจากปกติ คัดตึงเต้านม คลื่นไส้อาเจียน เวียนศีรษะที่มักค่อยๆดีขึ้นได้เอง ไม่ต้องทำอะไร หากไม่ได้มีอาการรุนแรงหรือเป็นเรื้อรัง ดังนั้นเลือดที่ออกมาอาจเป็นผลข้างเคียงจากยาได้แนะนำให้สังเกตประจำเดือนในรอบถัดไปว่ามาตามปกติหรือไม่ หากมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น ซึ่งให้ผลบวกได้ 10-14 วันหลังปฏิสนธิ และถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก